**“ТАСДИҚЛАЙМАН”**

Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2019 йил 28 июнь

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг

11 - умумий йиғилиши

**б а ё н н о м а с и.**

2019 йил 28 июнь. Фарғона шаҳри.

Қатнашдилар – Филиал профессор-ўқитувчилари, Кенгаш аъзоларидан 20  
 нафари.

Йиғилиш раиси – профессор А.Расулов.

**К у н т а р т и б и**

1. Ўзбекистон Республикаси Президентининг 2018 йил 5 июндаги ПҚ-3775-сонли “Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш” бўйича қўшимча чора-тадбирлар тўғрисида.

Ахборотчилар: М.Тешабоев, Д.Тажибоева.

1. Ўзбекистон Республикаси Президентининг 2019 йил 17 июндаги “2019-2023 йилларда Мирзо Улуғбек номидаги Ўзбекистон Миллий университетида талаб юқори бўлган малакали кадрлар тайёрлаш тизимини тубдан такомиллаштириш ва илмий салоҳиятни ривожлантириш чора-тадбирлари тўғрисида”ги ПҚ-4358-сонли қарори ҳамда ушбу қарорни филиалда амалга ошириш чора-тадбирлари ҳақида.

Ахборотчилар: А.Расулов, Ш.Умаров.

1. 2018-2019 ўқув йили ёзги семестр ўқув жараёнининг ҳисоботи ва талабаларнинг аттестация натижалари таҳлили.

Ахборотчилар: Факультет деканлари, Ш.Умаров.

1. Ижтимоий ва гуманитар, Чет тили фанларидан Давлат аттестацияси ҳамда битирув малакавий ишлари, магистрлик диссертацияларининг ҳимояси натижалари.

Ахборотчилар: Ш.Холматов, Н.Қурбонов, мутахассислик   
 кафедраси мудирлари.

1. 2018-2019 ўқув йилида амалга оширилган ўқув, илмий, маънавий ва маърифий ишлар ҳисоботи.

Ахборотчилар: Ш.Умаров, Ф.Мулайдинов, А.Райимов.

1. Мониторинг ва ички назорат бўлимининг 2018-2019 ўқув йилидаги фаолияти ҳисоботи.

Ахборотчилар: Ш.Умаров, Д.Тажибоева.

1. Филиал Хотин-қизлар қўмитаси фаолияти тўғрисида.

Ахборотчи: Н.Мамасодиқова.

1. Турли масалалар:
2. Илмий-услубий ишларни нашрга тавсия этиш.

Ахборотчи: М.Мирзаев.

1. Диссертация мавзуларини тасдиқлаш ҳамда илмий маслаҳатчи тайинлаш тўғрисида.

Ахборотчи: М.Мирзаев.

**Биринчи масала** **юзасидан** филиалнинг таълим сифатини назорат қилиш бўлими бошлиғи М.Тешабоев сўзга чиқиб, Ўзбекистон Республикаси Президентининг 2018 йил 5 июндаги “Олий таълим муассасаларида таълим сифатини ошириш ва уларнинг мамлакатда амалга оширилаётган кенг қамровли ислоҳотларда фаол иштирокини таъминлаш бўйича қўшимча чора-тадбирлар тўғрисида”ги ПҚ -3775-сонли Қарори тўғрисида ахборот берди ҳамда ушбу қарорнинг ижросини таъминлаш мақсадида филиалда филиал директорининг, директор ўринбосарларининг, факультет деканларининг ҳамда кафедра мудирларининг “Таълим сифатини ошириш ва уларнинг мамлакатда амалга оширилаётган кенг қамровли ислохотларда фаол иштирокини таъминлаш бўйича “ЙЎЛ ХАРИТАСИ”ни ишлаб чиқилгани ва тасдиқлангани ҳақида маълум қилди.Мазкур қарорнинг ижроси ҳамда йўл хариталарида белгиланган вазифалар ижроси бўйича филиалда қуйидаги ишлар амалга оширилди:

-Ўзбекистон Республикаси Вазирлар Маҳкамасининг 2018 йил 24 июлдаги “Муҳаммад ал-Хоразмий номидаги Тошкент ахборот технологиялари университетида кадрлар тайёрлаш тизимини тубдан такомиллаштириш ва самарадорлигини ошириш чора-тадбирлари тўғрисида” ги 569-сон қарорига асосан Тошкент ахборот технологиялари университети ва унинг филиалларида 2018-2019 ўқув йилидан бошлаб ахборот технологиялари ва коммуникациялари соҳасида кадрлар тайёрлаш бўйича ўқитишнинг кредит тизими жорий этилган. Натижада ТАТУ ва унинг филиалларида талабалар жаҳон стандартларига мос ўқув режалари асосида ўқитилмоқда.

* ТАТУ ва унинг филиалларини жаҳон университетлари “Топ-1000” талик рейтингига киритиш бўйича Ўзбекистон Республикаси Ахборот технологиялари ва коммуникацияларини ривожлантириш вазирлигининг 2017 йил 30 октябрдаги 27/11-35-сонли ҳафталик тезкор мажлиси ўтказилган ва филиал рейтингини, илмий салоҳиятини ошириш ва ёшлар билан ишлаш юзасидан ишчи гуруҳлари ташкил этилган. Ўзбекистон Республикаси Ахборот технологиялари ва коммуникацияларини ривожлантириш вазирининг 2018 йил 24 сентябрдаги 646-сонли буйруғи ижроси бўйича Web of Science ва Scopus платформасида илмий тадқиқот ишларини чоп этган, филиалнинг халқаро миқёсдаги ўрни ва нуфузини оширишда илмий-методик, илмий-тадқиқот ҳамда тегишли йўналишларда ютуқлар билан ўз ҳиссасини қўшган педагог ходимларни рағбатлантириш йўлга қўйилган.

- Филиални ижтимоий ва халқаро хаётини акс эттирувчи видеоролик, буклетлар ишлаб чиқилган. Дрон қурилмасидан филиал биноси ва иншоатини замонавий видеоролик ишланмаси учун фойдаланилган. Буклет ва роликлар ўзбек, рус хамда инглиз тилларида тайёрланган ва улар филиалга 2018 йил мобайнида ўқув жараёнига жалб қилинган хорижий ОТМ профессор-ўқитувчиларига тақдим этилган. Хусусан, АҚШ Феррис университети профессори Сиддиқов Баходир, Уфа давлат нефть техника университети доценти Чанышев Наиль Тагирович, ушбу университет профессори Рахимов Неъматжон Рахимович, Ўш техника университети профессорлари Маруфий Адилжон Таджимухамедович ва Аттакуров Урмат Тологоновичга ушбу роликлар тақдим этилиб, буклетлар эсдалик совға сифатида топширилган.

- ТАТУ Фарғона филиалида хорижий олий таълим муассасаларининг ўзаро келишуви ҳамда кўшма таълим дастурлари асосида талабаларни ўқитишни ташкил этиш ва икки томонлама тан олинадиган диплом бериш амалиётини жорий этиш мақсадида хорижий университетлар билан шартномалар тузилган, жумладан:

1. Мухаммад ал-Хоразмий номидаги Тошкент ахборот технологиялари университети Белоруссия Республикаси Белорус давлат информатика ва радиоэлектроника университети билан қўшма факультет ташкил этиш бўйича шартнома имзоланган.

2. Москва алоқа ва информатика техника университети ҳамда Уфа нефть техника университетлари билан ҳам қўшма факультет очиш ва икки томонлама тан олинадиган диплом бериш бўйича келишувлар олиб борилмоқда.

* 2019 йил январь-февраль ойлари давомида филиалдан Ўзбекистон Республикаси Вазирлар Маҳкамаси ҳузуридаги “Эл-юрт умиди” жамғармаси орқали хорижда малака ошириш, стажировка ўташ, магистратура ва докторантурада ўқиш учун юборилиши режалаштирилаётган 11 нафар номзодлардан 6 нафари синовлардан муваффақиятли ўтди.
* ТАТУ Фарғона филиалига 2018 йил мобайнида ўқув жараёнига қуйидаги хорижий ОТМ профессор-ўқитувчилари жалб қилинди: АҚШ Феррис университети профессори Сиддиқов Баходир, Россия Федерацияси Уфа давлат нефть техника университети доценти Чанышев Наиль Тагирович, ушбу университет профессори Рахимов Неьматжон Рахимович, Кемерова давлат университети профессори Ю.Степанов, Қирғизистон Ресапубликаси Ўш техника университети профессорлари Маруфий Адилжон Таджимухамедович ва Аттакуров Урмат Тологонович.

2017 йил декабр ойида филиалнинг 2 нафар ўқитувчиси ТАТУдан ташкил қилинган Web of Science ва Scopus платформасида илмий тадқиқот ишларини таҳлил қилиш, илмий мақолаларни қидириш, IMP Factor юқори бўлган журналлар билан танишиш, уларда илмий мақолаларни чоп этиш бўйича ўкув курсларида иштирок этишди. Шунингдек, филиал профессор ўқитувчилари, докторант ва ёш олимлари учун Scopus ва ScienceDirect халқаро илмий техник маълумотлар базасидан фойдаланиш бўйича “Маслаҳат маркази” ташкил этилди.

**Иккинчи масала бўлган** Ўзбекистон Республикаси Президентининг 2019 йил 17 июндаги “2019-2023 йилларда Мирзо Улуғбек номидаги Ўзбекистон Миллий университетида талаб юқори бўлган малакали кадрлар тайёрлаш тизимини тубдан такомиллаштириш ва илмий салоҳиятни ривожлантириш чора-тадбирлари тўғрисида”ги ПҚ-4358-сонли қарори филиал директори А.Расулов ахборот берди.

Маълумки, жорий йилнинг 24 май куни Мирзо Улуғбек номидаги Ўзбекистон Миллий университетида Республикамиз Президенти Ш.Мирзиёев олийгоҳнинг етакчи олимлари, фан арбоблари, ёш тадқиқотчилар билан учрашуви чоғида илм-фан соҳасида туб бурилиш қилиб, халқаро мезонлар асосида рақобатбардош мутахассислар тайёрлаш - энг асосий вазифа эканлигини таъкидлаб, амалдаги олий даргоҳларнинг бу борадаги фаолиятига танқидий-тахлилий баҳо берган эди.

Ушбу учрашув мазмунидан келиб чиқиб, 2019 йил 17 июнда юқоридаги ПҚ-4358-сонли қарори қабул қилинди.

Мазкур қарорнинг туб моҳияти шундаки, Миллий университетни 9та мақсадли дастурлар асосида ривожлантириш бўйича аниқ манзилли чора-тадбирларнинг асосий йўналишлари белгиланган. Айни вақтда, Республиканинг деярли барча олий ўқув юртларида 2та масалада ҳолат талаб даражасида эмаслиги қарорда рўй-рост белгилаб бериган: 1) ишлаб чиқаришда талаб юқори бўлган кадрлар тайёрлаш тизимини тубдан такомиллаштириш; 2) илмий салоҳиятни ривожлантириш.

А.Расулов ушбу қарор мазмунидан келиб чиқиб, ОТМларнинг раҳбарлари иштирокида ўтказилган амалий семинарда кун тартибига қўйлган масалалар мазмуни билан йиғилганларни таништирар экан, ушбу семинардаги белгилаб берилган топшириқлар негизида ҳар бир профессор-ўқитувчимизнинг қуйидаги программ-режаси турганини таъкидлади:

* биринчи навбатда, юқоридаги қарорнинг мазмун-моҳиятини ўрганиб чиқиб, шахсий стратегик ва тактик режаларни ишлаб чиқиш;
* 9та мақсадли дастур асосида бажарилган ишларнинг календарь режасини тайёрлаш;
* илмий салоҳият нуқтаи назаридан эса номзодлик, докторлик, доцентлик каби навбатда турган унвон ва даражаларга босқичма-босқич эришиш;
* ишлаб чиқариш ва саноат учун рақобатбардош ва талабгор кадрлар тайёрлаш учун замонавий педтехнологияларни ўзлаштириш;
* “ишлаб чиқариш+олийгоҳ” формуласи асосида амалиётлар ташкил этиш;
* илмий-инновацион ишларда қатнашиш ҳамда ўзаро илмий-иқтисодий шартномаларда актив иштирок этиш;
* хорижий ОТМларда илмий-амалий стажировкаларни ўташ.

А.Расулов ушбу кўрсатиб ўтилган топшириқларни расмийлаштириш ва умумийлаштириш, бажарилишини назорат қилиш ҳамда мутасадди ташкилотларга ўз вақтида хисобот бериб бориш кафедра мудирлари, бўлим бошлиқлари, директор ўринбосарларининг биринчи навбатда бажариши шарт бўлган вазифалари эканини кўрсатиб ўтди.

Ушбу масала юзасидан кафедра мудирлари, доцентлар Р.Зулунов, С.Абдурахмонов, О.Қўлдошевлар фикр-мулохаза билдириб, кўрсатиб ўтилган топшириқларни ўз вақтида, таклифлар асосида кенгайтириб, сифатли бажариш – ютуқларимиз гарови эканлигини таъкидлаб ўтдилар

**Учинчи масала бўйича** факультет деканлари ахборот бердилар.

***З.Хамроқулов*** – КИФ декани ахбороти таблицадан иборат бўлиб, қуйидагича:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2018/2019 ўкув йили БАҲОРГИ семестри натижалари бўйича талабалар ўзлаштириши ва уларга нисбатан кўрилган чора-тадбирлар тўғрисида маълумот** | | | | | | | | | |
| **Кўрсаткичлар** | **Ўлчов бирлиги** | **Бакалавриат** | | | |  | | **Магистратура** | |
|  | |
| **1-курс** | **2-курс** | **3-курс** | **Жами** | **4-курс** | **Жами** | **1-курс** | **2-курс** |
| Талабалар | сони | 181 | 202 | 158 | **541** | 197 | **738** | 4 | 4 |
| Ўзлаштирганлар (қайта топширишсиз) | сони |  | 173 | 98 | **271** | 97 | **368** | 4 |  |
| % |  | 85,6 | 62,0 | **73,8** | 49,2 | **65,6** | **100** |  |
| Ўзлаштирганлар (қайта топширишдан сўнг) | сони |  | 29 | 60 | **89** | 100 | **189** | 0 |  |
| % |  |  |  |  | 100 |  | 0 |  |
| Сифат кўрсаткичи (семестрдаги барча фанларнинг ҳар биридан 71 баллдан юқори балл тўплаган талабалар) | сони |  | 66 | 42 | **108** | 23 | **131** | **4** |  |
| % |  | **32,7** | **26,6** | **29,6** | **11,7** | **23,6** | **100** |  |
| Жорий ва оралиқ назоратлардан саралаш балл (55%)ни тўплай олмаганлар (қайта топширишлардан сўнг) | сони |  | 0 | 0 |  | 0 | **0** | 0 |  |
| % |  | 0,0 | 0,0 |  | 0,0 | **0** | 0 |  |
| Кузги(баҳорги) семестр натижалари бўйича талабалар сафидан четлаштирилганлар | сони | 1 | 1 | 0 |  | 2 | **4** | 0 |  |
| % | 0,54 | 0,49 | 0 |  | 1.0 | **0,6** | 0 |  |

***Б.Толипов* –** ТТ ва КТ факультети декани–Факультетда бакалавриатнинг 4та йўналиши бўйича ўқув машғулотлари олиб борилмоқда:

5350100 – Телекоммуникация технологиялари, 5350400 – АКТ соҳасида Касбий таълими, 5330600 – Дастурий инжинирнинг, 5350300 – Ахборот хавфсизлиги.

Ўқув жараёни Ўзбекистон Республикаси Олий ва ўрта махсус таълим вазирлиги томонидан буйруқ билан тасдиқланган Давлат таълим стандартлари (ДТС) асосида амалга оширилмоқда. Барча йўналишлар бўйича тасдиқланган ўқув режалари мавжуд. Кафедрада фанлар бўйича вазирлик томонидан тасдиқланган наъмунавий ўқув дастурлари бор. Уларнинг асосида ишчи ўқув дастурлари ишлаб чиқилган ва филиал Кенгашида тасдиқланган. Кафедра профессор-ўқитувчиларига намунавий ва ишчи ўқув дастурларини амалга ошириш бўйича услубий ва амалий кўрсатмалар берилган. Фанлар бўйича маъруза, амалиёт ва лаборатория ишларини бажариш бўйича календарь режа ишлаб чиқилган ва тасдиқланган.

Профессор-ўқитувчиларнинг шахсий иш режаларида белгиланган вазифалар тўла амалга оширилди. Шунингдек, кафедранинг фаолиятида кафедра йиғилишларини ўтказиш ва унда қабул қилинган қарорларнинг бажарилиши мониторингини ташкил қилишга, кафедра йиғилишларини талаблар даражасида сифатли ўтказишга, ўқув, услубий ва илмий йўналишлардаги долзарб масалаларни ҳал қилишга қаратилди. Масалан, лаборатория ва амалиёт дарсларининг сифатини ошириш, янги педагогик технологиялардан фойдаланиш, ўқув жараёнига интерфаол усулларни киритиш, мультимедиа ва виртуал электрон тизимлардан фойдаланиш каби масалаларга эътибор қаратилди. Ўқув йили давомида 11та Факультет йиғилиши ўтказилди ва унда таълим сифатини ошириш ўқув жараёнини талаблар даражасида ўтказиш, ўқув-услубий, илмий-тадқиқот, маънавий-маърифий соҳаларни такомиллаштиришга боғлиқ 40 га яқин масалалар кўриб чиқилди.

Талабалар билимини баҳолашда Олий ва ўрта махсус таълим вазирлигининг 2009 йил 11 июндаги 204-сонли буйруғи билан тасдиқланган ва 2010 йил 25 августдаги 333-сонли буйруғи билан ўзгартириш киритилган “Олий таълим муассасаларида талабалар билимини назорат қилиш ва баҳолашнинг рейтинг тизими тўғрисида НИЗОМ асос қилиб олинди. Филиалдаги бакалавр таълим йўналишлари ва магистратура мутахассисликлари ўқув режаларида кўрсатилган фанлар бўйича жорий ва оралиқ баҳолашлар семестр давомида, якуний баҳолашлар семестр охирида ўтказилди.

2018/2019 ўқув йили кузги семестрида талабалар давоматини яхшилаш бўйича бир қатор ишлар амалга оширилди. Жумладан, кузги семестрда ўртача давомат 97 %ни ташкил этди, 34 нафар талабанинг ота-оналари билан суҳбатлар ўтказилди. Кузги семестрда 36 нафар талабага, бахорги семестрда 46 нафар талабага филиал директори буйруғи билан хайфсан эълон қилинди. Мунтазам ва кўп дарс қолдирилган талабалар Филиал жамоатчилик кенгашида мухокама қилинди, кўп дарс қолдириш сабалари ўрганилиб тушунтириш ишлари олиб борилди.

Факультетда талабаларнинг фанлардан ўзлаштиришларини доимий назорат остига олиш мақсадида деканат ва кафедраларда “Рейтинг ойнаси” ташкил этилган бўлиб, ҳар бир гурух мураббийси ўз талабаларининг ўзлаштириш даражаси билан танишиб, ўзлаштирмовчи талабалар билан ишладилар. Ҳар бир дарсда устозлар талабалар билимини рейтинг тизими асосида баҳолашда жорий ва оралиқ баҳолашнинг нуфузи ҳақида тўхталиб ўтдилар. Баҳолашнинг бу турларига умумий баллнинг 70 % ни ажратилиши ва бу баллар бевосита машғулотлар давомида тўпланиши талабаларни дарсларга қатнашиши билан, шунингдек, мустақил таълимни ўз вақтида бажаришлари билан тўғридан-тўғри боғланганлиги таъкидланди.

2018/2019 ўқув йили баҳорги сессия натижаларига кўра II, III – курс талабалар ўзлаштириши қайта топширишларсиз – 72,6% ни, сифат кўрсаткичи эса – 35%ни ташкил этди. Жумладан, II курс бўйича умумий ўзлаштириш – 86%ни, сифат кўрсаткичи эса – 41%ни, III курс бўйича умумий ўзлаштириш – 56%ни, сифат кўрсаткичи эса – 28,8%ни, IV курс бўйича умумий ўзлаштириш – 100%ни, сифат кўрсаткичи эса – 9%ни ташкил этди. Факультет бўйича умумий ўзлаштириш қайта топширишларсиз – 66,3% ни, сифат кўрсаткичи эса – 28% ни ташкил этди.

**Тўртинчи масала** бўлган Якуний давлат аттестацияси хисоботи бўйича кафедра мудирлари сўзга чиқдилар.

***Н.Қурбонов – Тиллар кафедраси мудири в.б. –*** 2018/2019 ўқув йилида бакалавр таълим йўналишлари 4-курс талабалари учун чет тили фанидан 2019 йил 20-25 май кунлари Якуний давлат аттестацияси ўтказилди. Ўзбекистон Республикаси Адлия вазирлигида 2009 йил 5 июнда рўйхатдан ўтказилган Ўзбекистон Республикаси Олий ва Ўрта махсус таълим вазирлигининг 2009 йил 22 майдаги 1963-сонли “Ўзбекистон ,Республикаси олий таълим муассасалари битирувчиларининг якуний давлат аттестацияси тўғрисидаги Низомни тасдиқлаш ҳақида”ги буйруғи билан тасдиқланган “Ўзбекистон Республикаси олий таълим муассасалари битирувчиларининг якуний давлат аттестацияси тўғрисидаги Низом” асосида мавжуд бакалавр таълим йўналишлари ҳамда магистратура мутахассисликларининг битирувчи курсларида чет тили фанидан якуний давлат аттестацияси ТАТУ Фарғона филиалининг 2018 йил 30 декабрь №5-сон Кенгаш йиғилиши қарорига асосланган ҳолда оғзаки усулда ўтказилди ҳамда Низомга асосан Якуний давлат аттестация комиссиясининг иши ташкил қилинди.

ЯДА вариантларни тузишда чет тилларининг ҳозирги пайтдаги аҳамиятига алоҳида эътибор берилди ва ЯДА топширувчиларнинг мутахассислик, таълим йўналишлари инобатга олинди. Тасдиқланган график асосида Якуний давлат аттестацияси топширувчилар учун 6 соат ҳажмида консультациялар ўтказилди. Унда талабалар томонидан якуний давлат аттестациясини топшириш қоидалари атрофлича тушунтиритиб берилди. Шунингдек, талабалар қизиқтирган саволларига жавоблар олдилар.

Якуний давлат аттестацияларида чет тили фанидан оғзаки шаклдаги синовларни ўтказиш учун ҳар бир талабага 30 минут вақт ажратилди. Синовлар тасдиқланган жадвал асосида якуний давлат аттестация комиссиясининг барча аъзолари иштирокида ўтказилди.

Якуний давлат аттестацияси чет тили фанидан ишчи ўқув дастурлари асосида тузилган вариантлар орқали ўтказилди. Якуний давлат аттестацияси вариантларидаги саволларни баҳолаш рейтинг тизими асосида амалга оширилди. Вариантлар қуйидагича мазмунда тузилди:

1. Талабанинг таълим йўналиши ёки мутахассислик бўйича матн мазмунини тўла ва аниқ тушуниб ўқий олишни текшириш.

2. Талабанинг оғзаки мулоқотда ўрганилаётган тилда ўз фикрини ифода эта олишини, берилган мавзу бўйича ахборот бера олишини текшириш.

3. Талабаларнинг инглиз тили грамматикасидан билим даражасини баҳолаш.

2018/2019 ўқув йилида бакалавр таълим йўналишлари учун чет тили фанидан якуний давлат аттестацияси синовларида 4-курс бўйича Компьютер инжиниринг факультетида 2019 йил 18 майдаги 23-Т/KIF сонли буйруқ билан 197 нафар талаба, Телекоммуникация технологиялари ва касбий таълим факультетида 2019 йил 20 майдаги 20-T/TTKT сонли буйруқ билан 111 нафар талаба, жами 308 нафар талабага чет тили фанидан Якуний давлат аттестациясини топширишга рухсат берилган, шундан, 307 нафари иштирок этди. Сабабсиз қатнашмаган талабалар 1 нафар. Умумий ҳисобланганда 60 нафари аъло – 86-100%, 81 нафари “яхши” – 71-85%, 166 нафари “қониқарли” – 55-70%, “қониқарсиз” баҳо олган талабалар мавжуд эмас. Фоиз ҳисобида ўзлаштириш даражалари қуйидагича бўлади. 19,5% “аъло” – 86-100%, 26,3% “яхши” – 71-85%, 53,9% “қониқарли” – 55-70%”, 0% “қониқарсиз” – 0-54% Якуний давлат аттестацияси синовларида ўзлаштириш баҳоларини қайд этдилар. Филиалнинг бакалавр таълими йўналиши бўйича умумий ўзлаштириш кўрсаткичи 99% фоизни, сифат кўрсаткичи 45,8% фоизни ташкил этди.

***“Гуманитар ва ижтимоий фанлар” кафедраси мудири Ш.Холматов –***“Гуманитар ва ижтимоий фанлар” кафедраси томонидан 2019 йилнинг 30 май 1 июнь кунлари бакалавриатнинг 4 курс талабаларидан Гуманитар ва ижтимоий-иқтисодий фанлардан Якуний давлат аттестацияси ўтказилди.

Давлат аттестация комиссиясининг иши Ўзбекистон Республикаси Адлия вазирлигида 2009 йил 22 майдаги 1963-сонли “Ўзбекистон Республикаси Олий таълим муассасалари битирувчиларининг Якуний давлат аттестацияси тўғрисидаги Низомни тасдиқлаш ҳақида”ги буйруғи билан тасдиқланган “Ўзбекистон Республикаси олий таълим муассасаси битирувчиларининг якуний давлат аттестацияси тўғрисидаги Низом” асосида барча йўналиш учун ташкил қилинди.

Гуманитар ва ижтимоий-иқтисодий фанлардан Якуний давлат аттестация синовларининг дастури ва баҳолаш мезонлари кафедра йиғилишида ДАК раиси иштирокида ва филиал Кенгашида муҳокама қилинган ҳамда тасдиқланган.

Якуний Давлат аттестацияси топширувчилар учун 16 соат ҳажмида 27 майдан 29 майгача консультация ўтказилди. Унда талабалар томонидан Якуний давлат аттестациясини топшириш қоидалари атрофлича тушунтириб берилди. Консультацияларда Президент Ш.М.Мирзиёевнинг асарлари, маъруза ва нутқларига, ўзбек халқининг этник шаклланишига, ўзбек давлатчилиги тарихини ўрганишга алоҳида эътибор бериш уқтирилган. Якуний Давлат аттестацияларида Гуманитар ва ижтимоий-иқтисодий фанлардан тест шаклидаги синовларни ўтказиш учун 3 соат вақт ажратилди. Синовлар тасдиқланган жадвал асосида ўтказилди.

ДАК натижалари барча йўналишлар бўйича Давлат аттестация комиссиясининг қайдномалари ва баённомаларида ўз ифодасини топган. Талабаларнинг давлат аттестациясида эришилган ўзгариш кўрсаткичлари 100 балл ҳисобидан фоизларда ифодаланди.

2018-2019 ўқув йилида Гуманитар ва ижтимоий-иқтисодий фанлардан якуний Давлат аттестацияси синовларида жами 307 та талаба иштирок этди.

Талабаларнинг ўзлаштириши фоизларда қуйидагича: 307 талабадан: 35 нафари – “аъло” – 10%, 87 нафари – “яхши” – 29%, 185 нафари – “қониқарли”- 61% ўзлаштириш баҳоларини қайд этдилар.

Хулоса қилиб айтганда, Якуний Давлат Аттестацияси белгиланган тартиб-қоидаларга асосан ўтказилди.

*БМИ ва МД бўйича амалга оширилган ишлар тўғрисида кафедра мудирлари маълумот бердилар.*

***М.Джалилов*** “Компьютер тизимлари” кафедраси – Муҳаммад ал-Хоразмий номидаги ТАТУ Фарғона филиали Компьютер тизимлари кафедрасида 2018-2019 ўқув йилларида 5330500-Компьютер инжиниринги (АТС) йўналиши бўйича 610-611-612-15 гуруҳлари битирув малакавий ишлари бажарилиши мўлжалланган.

26.02.2019й. № 12-КИФ сонли буйруқ асосида битирувчиларнинг БМИ мавзулари, илмий раҳбарлари, маслаҳатчилари, тақризчилари тасдиқланган. Буйруққа асосан 610-611-612-15 гуруҳларининг 74 нафар талабаси битирув малакавий ишларини ҳимоя қилиши режалаштирилган.

74 нафар битирувчиларнинг 27 нафарига соҳа корхоналарининг етакчи мутахассислари илмий раҳбар сифатида тайинланган.

Давлат аттестация комиссияси таркиби 25.04.2019й. 252-сонли буйруққа асосан тасдиқланган. Компьютер инжиниринги (АТС) йўналишига ДАК раиси этиб “Узбектелеком” АК Фарғона филиали директори М.А.Носиров, аъзолари этиб Фарғона Давлат университети физика-математика факультети декани К.Р.Қодиров, Компьютер тизимлари кафедраси мудири М.Л.Джалилов, кафедра катта ўқитувчиси А.Д.Дилшодов, Фарғона “Автоойна”МЧЖ махаллий хомашёлар омбори мудири М.М.Хайдаровлар тайинланган.

Битирувчиларни битирув малакавий ишларини дастлабки химояси кафедраси режасига асосан 08.06.2019 – 13.06.2019 кунларида ўтказилди.

Муҳаммад ал-Хоразмий номидаги ТАТУ Фарғона филиали Компьютер инжиниринги факультетининг 17.06.2019й. ,№ 27КИФ-сонли тасдиқланган буйруғи асосида битирув малакавий ишларининг ҳимояси 19.06.2019й. 27.06.2019й. кунларида ўтказилди. Битирувчиларни 4 нафари ўз битируй малакавий ишларини инглиз тилида ҳимоя қилди. Битирувчиларни битирув малакавий ишлари ҳимояларининг натижалари қуйидаги жадвалди келтирилган.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Гурух** | **Битирувчилар сони** | **ДАКда қатнашганлар** | **Рейтинг натижалари** | | | | | | | |
| **86-100** | % | **71-85** | % | 55-70 | % | **0-**  **54** | % |
| 610-15  КИ(АТС) | 24 | 24 | 5 | 20 | 13 | 54 | 6 | 25 | **0** |  |
| 611-15  КИ(АТС) | 27 | 27 | 3 | 11 | 15 | 56 | 9 | 33 | **0** |  |
| 612-15  КИ(АТС) | 23 | 23 | 3 | 13 | **9** | 39 | 11 | 48 | **0** |  |
| Жами: | 74 | 74 | 11 | **15%** | 37 | **50%** | 26 | 35% | **0** |  |

***О.Қўлдошев*** –Кафедрада 535 0100 “Телекоммуникация технологиялари” таълим йўналиши ва 5А 350101- Телекомуникация инжиниринги (Телекоммуникация тармоқлари) магистратура мутахассислиги бўйича магистрлар тайёрланади.

Кафедрада 2 нафар магистр ва 52 нафар талаба ушбу ўқув йилида магистрлик диссертацияси ва битирув малакавий ишларини химоя қилишди. Бажарилади.

Барча магистрлик диссертацияси ва битирув малакавий ишлари талабалар томонидан тўлиқ бажарилиб, антиплагиат дастурига қўйилди ва сертификат олинди.

2018-2019 ўқув йилида малакавий ишини ҳимоя қилишида қатнашган барча 4 курс 5350100 – Телекоммуникация инжиниринги таълим йўналиши талабалари мувофиқиятли иштирок этди ва бакалаврлик даражасини олишди.

5А 350100 – Телекоммуникация инжиниринги магистратура мутахассислиги 2 нафар магистри ўз диссертацияларини “аъло” бахоларга химоя қилишди.

***С.Абдурахмонов –*** АТТ кафедраси мудири–Якуний давлат аттестацияси комиссиясининг ишини ташкил ти шва ҳисоботи.

* 2018-2019 ўқув йилида 5350400 – АКТ соҳасида касб таълими таълим йўналиши бўйича битирув малакавий иши ҳимоясида жами 19 нафар 4-курс битирувчи талабалари иштирок этди. Улардан 2 нафари “аъло” баҳога, 9 нафари – “яхши” баҳога ва 8 нафари “қониқарли” баҳога битирув малакавий ишини ҳимоя қилдилар. Бу кўрсаткичлар фоиз ҳисобида 10,5% - “аъло”, 47,5% - “яхши”, 42%- “қониқарли”. Бакалавр йўналиши бўйича умумий ўзлаштириш кўрсаткичи 100% фоизни, сифат кўрсаткичи 58% фоизни ташкил этди.

Кафедрадаги фанларнинг барчасидан маъруза, амалий ва лаборатоия машғулотларидан дарслар махсус ахборот-коммуникация воситалари билан жнхозланган аудиторияларда олиб борилади. Бу аудиторияларда видео проекторлар ва электрон доска ва керакли дастурлар ўрнатилган сўнгги русумдаги компьютерлар мавжуд. Дарс машғулотлари кафедра профессор ўқитувчилари томонидан янги педагогик технологияларни қўллаган ҳолда олиб борилади.

***Дастурий инжиниринг кафедраси мудири Р.Зулунов* –** Битирувчилар 39 нафар бўлиб, 30 нафари ўзбек гурухида, 9 – нафари рус гурухида таълим олган. “Дастурий инжиниринг” кафедраси 5350600 – Дастурий инжиниринг бакалавриат таълим йўналишининг 2018-2019 ўқув йили 4-курс талабаларини 21.06.2019 дан 26.06.2019 гача муддатда химояси бўлиб ўтган.

Давлат аттестация комиссияси раиси Олий ва ўрта махсус таълим Вазирлигининг 20.04.2019 даги № 365 сонли буйруғига, аъзолари ТАТУ Фарғона филиали директорининг 2019 йил 25 апрел №252-сонли буйруғига биноан тасдиқланган.

Давлат аттестация комиссияси умумий холда битирув малакавий ишларнинг химоясини қуйидагича баҳолади: а) 8 нафари — “аъло”; b) 16 нафари – “яхши”; c) 15 нафари “қониқарли” баҳолларга ҳимоя қилдилар.

***А.Абдуқодиров*** ***– АТ кафедраси мудири –*** Компьютер инжиниринг 5330500- йўналиши битирувчилари 123 талаба химояси тасдикланган график асосида ўтказилиб, 123 талабанинг хаммаси мувафаққиятли химоя қилдилар, 21та “5” баҳога, 53та “4” баҳога ва 49та “3” баҳога химоя қилдилар.

Компьютер инжиниринг 5А330500- магистратура мутахассислиги битирувчилари 4та талабаси диссертацияларини 2та “5”, 2та “4” баҳога ҳимоя қилдилар.

**Бешинчи масала бўлган** илмий ишлар ва инновациялар бўйича 2018-2019 ўқув йилларида амалга оширган ишлари бўйича Ф.Мулайдинов хисобот берди.

Филиалда профессор-ўқитувчилар таркиби қуйидагича:

Жами 99та (шу жумладан, аёллар 20та (20,2%)), илмий даражали (унвонли)лар сони 29та (29,2 %).

Улардан:

- 4 та (4,0%) фан докторлари, профессорлар;

- 25 та (25,2%) фан номзодлари, доцентлар;

- 28 та (28,2%) катта ўқитувчилар;

- 42 та (42,4%) ассистент, ўқитувчилар;

Охирги 3 йилда малакасини оширган профессор-ўқитувчилар 66та.

2018-2019 ўқув йилларида филиалда таянч докторантура бўйича 3 нафар профессор – ўқитувчилар муваффақиятли ҳимоя қилдилар.

Филиалдан 7 нафар талаба хорижий олий таълим муассасалари магистратурасида таҳсил олмоқдалар.

Олий аттестация комиссияси рўйхатида келтирилган хориждаги нуфузли журналларда чоп этилган мақолалар сони 9та.

“Scopus” ва “Web of science” рўйхатидаги илмий журналларда чоп этилган илмий мақолар сони 3та.

Олий аттестация комиссияси рўйхатида келтирилган республика журналларида чоп этилган мақолалар сони 35та.

Халқаро миқёсдаги анжуманларда чоп этилган тезислар сони 44та.

Дастурий ёки техник ишланма учун олинган гувоҳномалар сони 12та.

2018 йилда Телекомммуникация инжиниринг кафедраси томонидан “ФНҚИЗ” корхонаси билан 6.9 млн. Сўмлик хўжалик шартномаси, “Ўзбектелеком” АК Фарғона филиали билан 42 млн. Сўмлик илмий-техник ҳамкорлик хўжалик шартномаси тузилган ва бу борада ишлар олиб борилмоқда.

Ахборот-таълим технологиялари кафедраси Автоматик бошқариш тизимларини ишлаб чиқаришга жорий этиш бўйича корхоналар билан тузилган шартномаларга қуйидагиларни келтириш мумкин:

1. Қува дон махсулотлари АЖ билан – 9 100 000 сўм.

2. POJPROMAVTOMATIKA корхонаси билан – 20 000 000 сўм.

2019 йил 30-31 май кунлари Муҳаммад ал-Хоразмий номидаги Тошкент ахборот технологиялари университети Фарғона филиали “Ахборот-коммуникация технологиялари ва телекоммуникацияларнинг замонавий муаммолари ва ечимлари” мавзуcидаги Республика илмий-техник анжумани ўтказилди.

2019 йил январь-февраль ойлари давомида филиалимиздан Ўзбекистон Республикаси Вазирлар Маҳкамаси ҳузуридаги “Эл-юрт умиди” жамғармаси орқали хорижда малака ошириш, стажировка ўташ, магистратура ва докторантурада ўқиш учун юборилиши режалаштирилаётган 11 нафар номзодлардан қуйидаги 6 нафар профессор-ўқитувчилар синовлардан муваффақиятли ўтдилар:

Б.Джалилов – техника фанлари номзоди, Телекоммуникация инжиниринги кафедраси катта ўқитувчиси;

О.Порубай – Ахборот технологиялари кафедраси катта ўқитувчиси;

С.Хонтўраев – Ахборот технологиялари кафедраси катта ўқитувчиси;

Б.Турғунов – Телекоммуникация инжиниринги кафедраси катта ўқитувчиси;

С.Каримов – Ахборот технологиялари кафедраси ассистенти;

Г.Акрамова – Ахборот технологиялари кафедраси ассистенти.

Муҳаммад ал-Хоразмий номидаги Тошкент ахборот технологиялари университети Фарғона филиалида 2018-2019 ўқув йилда иқтидорли талабаларнинг илмий тадқиқот ишларини ташкил этиш бўлими томонидан қуйидаги ишлар амалга оширилди:

1. Филиал талабаларининг 2018-2019 ўқув йилида давлат ва номли стипендиалар ҳамда бошқа танловларда эришилган натижалар:

* Абдурасулова Дилноза – Беруний номидаги Давлат стипендиати, Компьютер инжиниринг факультети 4-босқич, 614-15-гуруҳ талабаси.
* Хомидова Насиба – Беруний номидаги Давлат стипендиати, Телекоммуникация технологиялари ва касбий таълим факультети 4-босқич, 620-15-гуруҳ талабаси.
* Турғунов Боходиржон- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич 611-16- гуруҳ талабаси.
* Мирхомитов Миржалол- Муҳаммад ал-Хоразмий номидаги стипендия соҳиби, Компьютер инжиниринг факультети 3-босқич 617-16 гуруҳи талабаси.
* Шокиров Сарварбек – Марказий Осиё Олий таълим муассасалари минтақавий олимпиадасида 3-ўринни эгаллаган, Телекоммуникация технологиялари ва касбий таълим факультети 3-босқич 640-16-гуруҳ талабаси.

Ўзбекистон Республикаси Олий ва ўрта махсус таълим вазирлигининг 2018 йил 19 июндаги “Ўзбекистон Республикаси Бош вазири томонидан 2018 йил 16 январда тасдиқланган “Маданий-гуманитар соҳаларда қўшни Марказий Осиё давлатлари билан ўзаро ҳамкорлик бўйича комплекс чора-тадбирлар режаси”нинг ижроси тўғрисида”ги 24- сонли буйруғига асосан “Информатика” фанидан минтақавий фан олимпиадаси ташкил этилди. Олимпиада республикамиз ҳамда Марказий Осиё мамлакатлари ўртасида ташкилланган бўлиб, дастлабки босқич бешта ҳудудда бўлиб ўтди. Водий вилоятлари ва Қирғизистон Республикаси Олий таълим муассасалари ўртасида ҳудудий босқичда филиалимизнинг ТТ ва КТ факультети 640-16 гуруҳ талабаси Шокиров Сарварбек (илмий раҳбар Хашимов Ахмаджон) фаол қатнашиб, якуний босқичга йўлланмани қўлга киритди. Олимпиаданинг якуний босқичи Тошкент давлат педагогика университетида 29-31 октябрь кунлари бўлиб ўтган. Мусобақалар икки босқичда-дастурий масалалар ишлаш ва тест кўринишида бўлиб ўтди. Якуний натижаларга кўра КИФ факультети 640-16 гурух талабаси Шокиров Сарварбек жами 154 балл тўплаб, фахрли 3-ўринни эгаллади хамда фахрий кубок ва диплом билан тақдирланди.

Филиалдан 2019-2020 ўқув йили учун жами 19 та номзод турли номли стипендаларга ҳужжат тайёрлов босқичига тайёргарлик кўрмоқдалар. Ушбу янги ўқув йилидан филиалдан Президент, Ислом Каримов номли стипендиялар ҳамда Радиотехника каби соҳа йўналишида стипендаларга ҳам иқтидорли талабалар томонидан ҳужжат топшириш режалаштирилган.

Муҳаммад ал-Хоразмий номидаги Тошкент ахборот технологиялари университети Фарғона филиалида 2018 йилда халқаро алоқалар бўйича қуйидаги ишлар амалга оширилди:

1. Филиалга 2018 йил апрель ойи биринчи ярмида Уфа давлат нефть техника университети (УГНТУ) профессори Чанышев Наиль Тагирович ташриф буюрди. Ташрифдан кўзланган мақсад УНТУ ва ТАТУФФ ўртасида ўзаро хамкорликни таълимнинг кўп тармоқлари бўйича йўлга қўйиш эди. Тузилган икки томонлама шартномада иккала ОТМнинг ўзаро талабалар ва профессор ўқитувчилар алмашинуви, профессор ўқитувчиларни малака ошириш ҳамда магситратура ва аспирантура масалалари ўрин олди.
2. 2018 йил май ойида филиалга Ўш техника университети томонидан икки кишилик делегация – профессор А.Т.Маруфий ҳамда ОшТУ ташқи алоқалар проректори У.Т.Аттакуров ташриф буюрди. Ташрифдан кўзланган мақсад ҳар иккала ОТМ ўртасида кўп томонлама алоқа, биргаликдаги ўқув дастурлари ишлаб чиқиш, анжуманлар ташкиллаш, малака ошириш ва халқаро лойихаларда биргаликдаги иштрокини таъминлашдан иборат бўлди.
3. 2018 йил июнь ойида Филиал директори Б.Мирзакаримов, ўқув ишлар бўйича директор ўринбосари А.Расулов ҳамда халқаро алоқалар бўйича масъул Б.Джалиловлар иштирокидаги делегация Россия Федерациясининг Москва алоқа ва информатика техника университетига ташриф буюрди. Ташрифда томонлар олий таълим соҳасида кенг ҳамкорликка эриши масалаларини мухокама қилиб, ТАТУ ва МТУСИ ўртасида шартнома имзоланди.
4. 2018 йил июль ойида Филиалга АҚШ Феррис университети профессори Б.Сиддиқов ташриф буюрди. Ташриф давомида профессор филиал профессор-ўқитувчиларига замонавий ўқитиш методикаси бўйича мастер-класс ташкиллаш билан бир қаторда, Феррис университети структураси ва тарихи хақида маълумотлар бериб ўтди. Ташриф якунида ТАТУ ФФ ҳамда АҚШ Феррис университеи ўртасида шартнома имзоланди.
5. Ўзбекистон Республикасидаги Хиндистон элчихонаси ва ITEC ташкилоти ҳамкорлигида йўлга қўйилган дастур бўйича филиал катта ўқитувчиси А.Дилшодов июль-август ойларида Хиндистоннинг Ноида шаҳрида “Электрон хукумат бўйича иловалар яратиш” семинарида иштирок этди.
6. ТАТУ Фарғона филиали ҳамда Москва алоқа ва информатика техника университети билан тузилган ўзаро шартнома асосида филиалнинг профессор ўқитувчилари Нематова Супарна, Хакимова Дилноза ҳамда ходим Мамасодиқов Нуриддинлар МТУСИга жорий йилнинг июль ойида докторантурага қабул учун юборилдилар. Хозирги пайтда юқоридаги филиал профессор-ўқитувчилари буйруқ асосида МТУСИ аспиранти ҳисобланишади.

7. Муҳаммад ал-Хоразмий номидаги ТАТУ Фарғона филиали “Халқаро алоқалар бўлими” нинг 2018-2019 ўқув йили май ойи кесимидаги амалга оширилган ишлар жумласидан:

* 2019 йил май ойида Новосибир давлат илмий тадқиқиот университети профессори, физика-математика фанлари доктори Карчевский Андрей Леонидович “Маълумотларни математик моделлаштириш” фанидан профессор ўқитувчилар хамда филиал талабалари учун 4 соатлик ўқув курслари ва мастер класс олиб борди;
* 2019 йил май ойида Уфа нефть техника университети катта ўқитувчиси Поляков Алексей Юрьевич “Жисмоний тарбия ва спорт” фанидан 4 соатлик дарс машғулоти ўтди;
* 2019 йил май ойида Уфа нефть техника университетидан физика-математика фанлар доктори, профессор Рахимов Неъмат Неъматович филиал профессор-ўқитувчилари ва талабалари учун “Маълумотлар хавфсизлиги” фанидан 12 соатлик ўқув курслари ва мастер класс олиб борди;

Муҳаммад ал-Хоразмий номидаги Тошкент ахборот технологиялари университети ректори Т.Тешабоев томонидан 2019 йил 25 апрелда ўтказилган Кенгаш йиғилиши қарори ижроси юзасидан филиал халқаро хамкорлик бўлими бошлиғи Н.Мамадалиев ва “Гуманитар ва ижтимоий фанлар” кафедраси доценти Г.Қочқоровалар 2019 йил 21-23 май кунлари Ўш давлат университети, Ўш техника университети, Қирғиз-Ўзбек университети ҳамда Ўш шаҳридаги мактабларда ва коллежларда хизмат сафарида бўлиб қайтишди.

**Ш.Умаров –** Ўқув-услубий бўлим бошлиғи **–**

1. Филиал ҳақида умумий маълумотлар: таълим йўналишлари, магистратура мутахассисликлари, факультет ва кафедралари, профессор-ўқитувчилар ва талабалари, ўқув бино ва лабораториялари ҳолати.

Муҳаммад ал-Хоразмий номидаги Тошкент ахборот технологиялари университети Фарғона филиалида 2та факультет ва 8та кафедра бўлиб, 99 нафар профессор-ўқитувчилар фаолият олиб боради.

2018/2019 ўқув йилида филиалда 5та бакалавриат таълим йўналиши ва 2та магистратура мутахассисликларида - –493 нафар (шулардан, бакалавриатда кундузги -1371 нафар, сиртқида-110 нафар, магистратурада 12 нафар) талаба таҳсил олмоқда.

|  |  |  |  |  |  |  |
| --- | --- | --- | --- | --- | --- | --- |
| № | Йўналиш ёки мутахассислик номи | 1-курс | 2-курс | 3-курс | 4-курс | Жами |
| 1. | 5330300 – Ахборот хавфсизлиги | 28 | 22 | 25 |  | 75 |
| 2. | 5330500 – Компьютер инжиниринги (Компьютер инжиниринги, АТ-сервис) | 181 | 203 | 158 | 199 | 741 |
| 3. | 5330600 – Дастурий инжиниринг | 109 | 50 | 40 | 39 | 238 |
| 4. | 5350100 – Телекоммуникация технологиялари | 61 | 66 | 52 | 52 | 231 |
| 5. | 5350400 –АКТ соҳасида касб таълими | 22 | 23 | 21 | 20 | 86 |
|  | Бакалавриат бўйича жами | 401 | 364 | 296 | 310 | 1371 |
| 6. | 5A330501- Компьютер инжиниринги (Компьютер тизимларини лойиҳалаштириш) | 4 | 4 |  |  | 8 |
| 7. | 5A350101- Телекоммуникация инжиниринги | 2 | 2 |  |  | 4 |
|  | Магистратура бўйича жами | 6 | 6 |  |  | 12 |
| 8. | 5330500 – Компьютер инжиниринги (Компьютер инжиниринги, АТ-сервис) (сиртқи) | 63 |  |  |  | 63 |
| 9. | 5350100 – Телекоммуникация технологиялари  (сиртқи) | 47 |  |  |  | 47 |
|  | Сиртқи тълим бўйича жами | 110 |  |  |  | 110 |
|  | Филиал бўйича ЖАМИ | 517 | 370 | 296 | 310 | 1493 |

II. Ўқув-услубий жараённи ташкил этиш:

Филиалда 4-курс бакалавриат таълим йўналишлари талабалари учун Ўзбекистон Республикаси Олий ва ўрта махсус таълим вазирлигининг 2015 йил 21 августдаги 303-сонли буйруғи билан тасдиқланган Давлат таълим стандартлари ва малака талаблари, ўқув режалар мавжуд.

3-курс бакалавриат таълим йўналишлари талабалари учун Ўзбекистон Республикаси Олий ва ўрта махсус таълим вазирлигининг 2016 йил 6 апрелдаги 137-сонли буйруғи билан тасдиқланган малака талаблари ва ўқув режалари мавжуд.

2-курс бакалавриат таълим йўналишлари ва мутахассисликлари талабалари учун Ўзбекистон Республикаси Олий ва ўрта махсус таълим вазирлигининг 2017 йил 24 августдаги 603-сонли буйруғи билан тасдиқланган малака талаблари ва ўқув режалари мавжуд.

1-курс бакалавриат таълим йўналишлари ва мутахассисликлари талабалари учун Ўзбекистон Республикаси Олий ва ўрта махсус таълим вазирлигининг 2018 йил 25 августдаги 744-сонли буйруғи билан тасдиқланган малака талаблари ва ўқув режалари мавжуд.

Ўзбекистон Республикаси Президентининг 2018 йил 19 февралдаги ПФ-5349-сон Фармони, 2018 йил 19 февралдаги ПҚ-3549-сон қарори, шунингдек, Ўзбекистон Республикаси Вазирлар Маҳкамасининг 2018 йил 24 июлдаги 569-сон қарориларига асосан Муҳаммад ал-Хоразмий номидаги Тошкент ахборот технологиялари университети ва унинг филиалларида 2018-2019 ўқув йилидан бошлаб ўқитишнинг кредит тизими жорий этилган ва 1-курсларга тадбиқ қилинган.

Ўзбекистон Республикаси Олий ва ўрта махсус таълим вазирлигининг 2017 йил 14 декабрдаги 913-сонли буйруғи асосида ишлаб чиқилган 2018 календар йил учун ТАТУ Фарғона филиалидан 30 нафар раҳбар ва педагог ходимлар малака ошириши режалаштирилган эди. Улардан 23 нафари режа-график асосида юборилган. Филиал раҳбар ва педагог ходимлардан 1 нафари ўз хоҳшига кўра ишдан бўшаганлиги, 2 нафари фанларнинг соати камайиши оқибатида штат камайганлиги туфайли ишдан бўшаганлиги, 3 нафари касаллиги сабабли, 1 нафари туғруқ олди таътилига чиққанлиги учун, филиал бўйича жами 7 нафар педагог ходим, малака ошириш курсларига қатнаша олмади.

Ўзбекистон Республикаси Олий ва ўрта махсус таълим вазирлигининг 2018 йил 25 декабрдаги 1056-сонли буйруғи асосида филиалнинг 2018 йил 31 декабрдаги 657-сонли буйруғи ишлаб чиқилган. Ушбу буйруқлар ижроси юзасидан 2019 календар йил учун ТАТУ Фарғона филиалининг 42 нафар профессор-ўқитувчиларининг малака ошириш режаси ишлаб чиқилган.

2019 йил январь-апрель ойларида режадаги 15 нафар профессор-ўқитувчидан 14 нафари малака ошириш курсларида қатнашди ва 13 нафари сертификатларга эга бўлди. 1 нафар профессор-ўқитувчи ўз хоҳшига кўра ишдан бўшаганлиги сабабли юборилмаган. 1 нафар профессор-ўқитувчи малака ошириш курсини мувафаққиятли тамомлай олмади.

Ахборот ресурс маркази филиал профессор-ўқитувчилари томонидан яратилган адабиётлар билан бойитиб борилмоқда. Жумладан, 2015 йилда олинган техника фанлари номзоди О.Қўлдашовнинг “Защита информации в волоконно-оптических линиях связи” номли, Т. Умматқуловнинг “Таълим тизимин бошқариш” номли монографиялари, Гуманитар–ижтимоий фанлари кафедраси катта ўқитувчиси И. Рустамовнинг “Абу Али Ибн Синонинг ижтимоий-фалсафий таълимоти” номли, физика-математика фанлари доктори, профессор А. М. Расуловнинг “Компьютерное моделирование процессов рассеяния и имплантации ионов в тонких монокристаллах” номли, техника фанлари номзоди Ф. Полвоновнинг “Олий таълим тизимида МООС” номли, иқтисод фанлари доктори М. Бутабоевнинг “Бизнес бошқаруви асослари” номли, Телекоммуникация кафедраси катта ўқитувчиси Н. Жураевнинг “Телекоммуникация узатиш тизимларига техник хизмат кўрсатиш”, “Оптоэлектрон назорат усуллари ва қурилмалари” номли, педагогика фанлари номзоди, доцент И. Ў. Билоловнинг “Электрон таълим ресурсларини яратиш технологиялари” номли, техника фанлари номзоди С. М. Абдурахмоновнинг “Реал вақт тизимлари” номли ўқув қўлланмалари талабалар томонидан қўлланиб келинмоқда. Бундан ташқари, АРМ фонди профессор-ўқитувчилари томонидан яратилган 109 номда 177 нусхада ўқув- услубий қўлланмалар ҳамда жорий йилнинг апрель ойида ТАТУдан келтирилган 63 номда 63 нусхада Россия Федерациясидан олинган мутахассисликка оид адабиётлар билан бойитилди.

Филиалдаги мавжуд таълим йўналишлари бўйича ҳар бир талабасининг 2-курсдан соҳа ташкилотлари ва корхоналарида малакавий амалиётлар тизимли равишда ўтказилиши, уларнинг амалий машғулотларини бевосита ишлаб чиқаришда ташкиллаштириш ҳамда битирувчиларни ишга жойлаштириш бўйича билан қуйидаги соҳа корхоналари билан ҳамкорлик шартномалари тузилган:

* “Ўзтелеком” АК Фарғона филиали
* “Ўзтелеком” АК Наманган филиали
* “Ўзтелеком” АК Андижон филиали
* Фарғона вилояти ўрта-махсус таълим ҳудудий бошқармаси
* ал-Фарғоний номидаги вилоят ахборот-ресурс маркази
* Фарғона туманлараро почта алоқа боғланмаси
* “Premium ICT” ХК
* “International Software” МЧЖ
* Фарғона саноат касб-ҳунар коллежи

Шартномада қуйидаги вазифалар белгилаб олинган:

* Филиалда соҳа корхона мутахассислари томонидан мастер класслар ташкил этиш;
* Малакавий амалиётда намунали иштирок этган талабаларни соҳа корхоналарига 0.25 ишга қабул қилиш;
* Филиал профессор-ўқитувчиларини соҳа корхоналарида амалий тажриба оширишга юбориш;
* Соҳа корхоналарининг малакали мутахассисларини ўқув жараёнига жалб этиш;
* Соҳа мутахассислари билан биргаликда талабаларга кўчма амалий машғулотлар ўтиш;
* Соҳа муаммолар базасини ташкиллаш, уларнинг ечими учун маблағ муаммоларини ҳал этиш.

1. Кафедраларда шахсий иш режаларининг бажарилиши:

|  |  |  |  |  |  |
| --- | --- | --- | --- | --- | --- |
| № | Кафедра номи | Профессор-ўқитув-чилар сони | Шахсий иш режани бажарган профессор-ўқитувчи-лар сони | Шахсий иш режани бажармаган профессор-ўқитувчилар сони | Изоҳ |
|  | Ахборот технологиялари | 17 | 17 | 1 | Д.Умрзақова докторантурага ўқишга кирганлиги сабабли ишдан бўшаган |
|  | Компьютер тизимлари | 10 | 8 | 2 | А.Дилшодов – қабулда  С.Нематова хорижга хизмат сафаридан қайтмади |
|  | Табиий фанлар | 10 | 10 |  | Тўлиқ топширди |
|  | Гуманитар ва ижтимоий фанлар | 4 | 3 |  | Тўлиқ топширди |
|  | Телекоммуникация инжиниринги | 12 | 7 | 5 | Ш.Ўктамжонов-сабабсиз  Н.Мамасодиқова – сабабсиз  Л.Далибеков- 24 соат кам  А.Турдиахматов – 36 соат кам |
|  | Дастурий инжиниринги | 20 | 10 | 10 | Р.Зулунов – қабулда  Б.Мирзакаримов – қабулда  Х.Мусаев – қабулда  А.Қаюмов – қабулда  Б.Хошимов –қабулда  А.Каримов-қабулда  Б.Узоқов-қабулда  А.Тиллаволдиев-қабулда  А.Каримов- қабулда  И.Шодмонов – сабабсиз  М.Ғофуров– сабабсиз |
|  | Ахборот таълим технологиялари |  |  |  | Тўлиқ топширди |
|  | Тиллар |  |  |  | Тўлиқ топширди |

**2018-2019 ўқув йилида маънавий-маърифий соҳада амалга оширилгаи тадбирлар тўғрисида Ш.Умаров ахборот берди.**

2018-2019 ўқув йилининг биринчи семестрида 14та, иккинчи семестрида эса 59та, йиллик жами 73та маънавий-маърифий тадбирлар амалга оширилди. Амалга оширилган тадбирлар ҳақида маълумот вазирлик, ҳокимият тизимидаги бўлимларга топширилди ва филиал веб сайтига жойланди.

2018 йилнинг 2 ноябрь куни филиал иқтидорли талаб-ёшларидан шаклланган “Заковат” (8 нафар) жамоаси аъзолари “Заковат” интеллектуал ўйини доирасида ўтказилган “Талабалар – 2018” турнирининг минтақавий саралаш босқичида 2-даражали диплом билан тақдирландилар.

Олий ва ўрта махсус таълим вазирлигининг 2019 йил 19 январдаги 87- 04-107-сонли хатига асосан Ўзбекистон Республикаси Вазирлар Маҳкамасининг 2018 йил сентябрдаги “Таълим тизимида маънавий- маърифий ишлар самарадорлигини ошириш чора-тадбирлари тўғрисидаги 736-сон қарори ижросини таъминлаш мақсадида Олий ва ўрта махсус таълим вазирлигининг 2018 йил 21 сентябрдаги 799-сон буйруғи билан тасдикланган “Маънавият ва маърифат маркази фаолиятини такомиллаштириш ҳамда талаба ва ўқувчиларнинг дарсдан бўш вақтларини мазмунли ташкил этиш чора-тадбирлари дастури” ижроси юзасидан 2019 йилнинг 16 апрель куни Ислом Каримов номидаги Фарғона вилоят мусиқали драма театрида Фарғона давлат университетининг “Қувноқлар”, Фарғона политехника институтининғ “Фарпинатор”, Муҳаммад ал-Хоразмий номидаги ТАТУ Фарғона филиалининг “Андроид”, Тошкент тиббиёт академияси Фарғона филиалининг “Талантли талабалар академияси”, “Yoshlar media group” ҳусусий корхонасининг “Ўзгача”, “Lavanda farm” ҳусусий корхонасининг “Лидерлар” – жами 6та ҚВЗ жамоалари ўртасида мусобақа бўлиб ўтди. Танлов Низом асосида олиб борилиб, филиал жамоаси 4 ўринни эгаллади.

Олий ва ўрда махсус таълим вазирлиги ҳузуридаги “Маънавият маркази” томонидан ҳар ҳафта юборилган “Ахборот соати” ва “Мураббийлик соати” материаллари орқали республикамиз ва ҳорижда юз берган сиёсий, ижтимоий-иқтисодий янгиликлар доимий равишда талабаларга етказилди.

Йиллик 9та дам олиш байрамларида барча кафедралар томонидан филиалнинг меҳнат фаҳрийлари, маҳаллалардаги кам таъминланган оилалар, чин етим, ногиронлиги мавжуд бўлган фуқаролар ҳолидан доимий ҳабар олинди.

Талабалар туризми юзасидан бир қанча тарихий обидаларга ташрифлар амалга оширилди. Жумладан, Олий ва ўрта махсус таълим вазирлигининг 2019 йил 02 февралдаги № 87-02-206-сонли ҳамда вазирликнинг 87-02-201- сонли хати ижросига асосан Ўзбекистон Республикаси Президентининг 2018 йил 7 февралдаги “Ички туризмни жадал ривожлантиришни таъминлаш чора-тадбирлари тўғрисида”ги ПҚ-3514-сон қарори ижросини таъминлаш, ички туризмни янада ривожлантириш, ёшларни мамлакатимизнинг туризм масканлари билан таништириш мақсадида “Ўзбекистон бўйлаб саёҳат қил” дастур доирасида Tourism challenge (Туризм чорлови) бўйича Ахборот технологиялари кафедраси катта ўқитувчиси, мураббий Р.Тохиров бошчилигида 4-босқич 615-15 гурухининг 14 нафар талабалари жорий йил 21-22 март кунлари Самарқанд шаҳридаги тарихий обидаларга ташриф буюрдилар. Факультетларнинг режа-жадвалларига асосан ёзги таътил даврида туризм соҳасида ишлар режалаштирилган.

Ўзбекистон Республикаси Президенти раҳбарлигида 2019 йил 19 март куни ўтказилган кенгайтирилган йиғилишда илгари сурилган 5та ташаббуси доирасида талаба-ёшларнинг бўш вақтларини мазмунли ўтказиш, уларни турли тўгаракларга жалб этиш мақсадида талабалардан сўровнома олинди.

**Олтинчи масала бўлган** “ Мониторинг ва ички назорат “ бўлимининг 2018-2019 ўқув йили давомидаги иш фаолияти ҳақида Ш.Умаров ахборот берди.

Ўзбекистон Республикаси Президенти ва Вазирлар Маҳкамасининг Фармон ва қарорларини ўрганиш, амалга ошириш, Олий ва ўрта махсус таълим вазирлиги, Ўзбекистон Республикаси ахборот технологиялари ва коммуникацияларини ривожлантириш вазирлиги, Тошкент ахборот технологиялари университети томонидан чиқарилган буйруқлар, қарорлар ва меъёрий ҳужжатларни жорий этиш, амалга ошириш бўйича бир қатор муҳим вазифаларнинг бажарилиши назоратга олинган .

Ўқув йили давомида ТАТУ ФФ 2461 та ҳужжат келиб тушган булардан: Олий ва ўрта махсус таълим вазирлигидан хатлар сони – 769та, буйруқлар сони – 458та, қўшма қарорлар сони -25та, Ҳайъат қарорлари сони- 19та, баёнлар сони – 9та, Тошкент ахборот технологиялари университетидан – 858та, Фарғона вилоят хокимлигидан -331та, бошқа ташкилотлардан -115та ҳужжатларни ташкил килган.

Барча ҳужжатлар ўз вақтида кирим қилиниб, директор резолюцияси асосида ижрочиларга етказилган ва ўз вақтида бажарилган.

Директор, директор ўринбосарлари ва факультет деканлари ваколатига мувофиқ бошқарувчилик ҳужжатлари, буйруқ ва фармойишлар, хизмат хатлари рўйхатга олинган ва ижроси таъминланган. Юқори турувчи органлар, ижро этувчи аппарат бўлимлари ва бошқа ташкилотлар билан хизмат алоқалари хатлар ёзиш йўли билан амалга оширилган . Ахборотни шошилинч юбориш зарур бўлган ҳолларда телефонограммалар, модем, электрон почта ёки факс орқали берилган.

Қишки ва ёзги имтиҳон сессияларини ўтказишда ошкораликни таъминлаш, таъмагирликка йўл қўймаслик, ҳолислик асосида талабалар билимини баҳолаш юзасидан назорат ишлари олиб борилмоқда. Ўқув биносида профессор-ўқитувчилар ҳамда комендантлар томонидан навбатчилик ташкил қилинган.

Барча фанлар бўйича якуний ёзма ишларининг ўтказилишини назорат қилиш бўйича комиссия ташкил қилинган.

Талабалар билимини мунтазам баҳолаш, жорий, оралиқ ва якуний назорат ишларини белгиланган муддатларда ўтказиш, талабаларда мустақил ишлаш кўникмаларини шакллантириш, уларни зарур ахборот манбаалари билан таъминлаш, компьютердан самарали фойдаланишини ташкил қилиш бўйича назорат ишлари олиб борилди.

Мониторинг ва ички назорат бўлими томонидан йўл қўйилган камчиликларга нисбатан Ўзбекистон Республикаси Олий ва ўрта махсус таълим вазирлиги Ҳайъатининг 2019 йил 16 мартдаги 1-сон мажлисида кўрилган масалалар юзасидан қабул қилинган Ҳайъат Кенгаши қарорлари ҳамда Олий ва ўрта махсус таълим вазирлигининг 2019 йил 01 апрелдаги 299-сонли буйруғи ижросини таъминлаш мақсадида филиал директорининг 2019 йил 2 апрелдаги № 203-сонли буйруғи қабул қилинган. Ушбу буйруқ ижроси юзасидан вазирликнинг Ҳайъат қарорлари ижроси юзасидан тақдим этилаётган филиалнинг ҳисоботлари талаб даражасида эмаслиги филиал бошқарув йиғилишида ҳамда филиал Кенгашида кенг муҳокама қилинган бўлиб, 2019 йил 09 апрелдаги бошқарув йиғилишига асосан юқори ташкилотлардан юборилган директив хужжатлар, хусусан, ОЎМТВ Ҳайъати Кенгаши қарори ижросини ОТМда бажарилиши юзасидан масъулиятсизликка йўл кўйган Мониторинг ва ички назорат бўлим бошлиғи Д.Таджибаевага 2019 йил 9 апрель 53К-сон тартиб рақами билан хайфсан эълон қилинган .

Таклиф:

- йўл қўйилган камчиликларни бартаф этиш мақсадида Мониторинг ва ички назорат бўлими томонидан филиал тизимида ижро интизомини самарали ташкил этиш бўйича комплекс чора-тадбирлар режасини ишлаб чиқиб, режага асосан тегишлик ишлар амалга оширилсин.

**Еттинчи масала бўлган** филиали хотин-қизлар қўмитаси бошланғич ташкилоти томонидан 2018-2019 ўқув йили давомида олиб борилган маънавий –маърифий ишлар ва тадбирлар ҳақида Н.Мамасодиқова ахборот берди.

Ўзбекистон Республикаси Президентининг 2018 йил 2 февралдаги ПФ- 5325-сон «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора- тадбирлари тўғрисида»ги Фармонига мувофик ёш иқтидорли қизларни қўллаб-қувватлаш ҳамда Зулфия номидаги Давлат мукофоти билан тақдирлаш тизимини янада такомиллаштириш мақсадида,Ўзбекистон Республикаси Президентининг 2014 йил 6 феврал ПҚ-2124 сонли “Ўзбекистон Республикасида Ёшларга оид давлат сиёсатини амалга оширишга каратилган қўшимча чора-тадбирлар” тўғрисидаги қарори бўйича ТАТУ Фарғона филиали хотин-қизлар қўмитаси бошланғич ташкилоти томонидан тадбирлар режалари ишлаб чиқилган ва режага асосан бир қатор ишлар амалга оширилган.

Филиал хотин-қизлар кенгаши томонидан ҳар ойда режа асосида, жумладан; вилоят Хотин-қизлар қўмитаси, “Скрининг” маркази, “Соғлом авлод учун”, вилоят “Норкология” диспансери, вилоят соғломлаштириш институти ходимлари билан биргаликда турли мавзуларда тадбирлар ва давра суҳбатлари ўтказилиб келинмоқда. Бундан ташқари, филиалда талабалар ва ҳуқуқ-тарғибот ходимлари билан ”Ахлоқ ва ҳуқуқий бурч уйғунлиги-ҳуқуқий давлат пойдевори”,”Миллат софлигини асрайлик”, ”Одам савдоси-аср вабоси” каби мавзуларда учрашувлар ўтказилди. Бу иллатнинг оғир оқибатларини тушунтириш мақсадида филиал талабалари ўртасида маънавий ва маърифий тадбирларини ўтказиб бориш, одам савдоси жабр дийдаларини ҳуқуқий ва жисмоний ҳимоясини таъминлаш мақсадида уларга доимий равишда юридик, психологик, тиббий, ижтимоий ва бошқа ёрдамлар кўрсатишини тўлиқ таъминлаб бориш ишлари олиб борилмоқда.

Факультетларда “Шахсий гигиена ва саломатлик”, “Мобил телефонлардан фойдаланиш маданияти”, “Зарарли одатларсиз ҳаёт ва гиёҳванд моддаларсиз соғлом турмуш”, “Никоҳга тайёргарликнинг психологик омиллари”, “Шоирлар назмида она мадҳи, аёл тасвири” мушоираси, “Ёшлар ва аёллар диний экстремистик ҳаракатларнинг асосий объектлари: муаммолар ва вазифалар”, “Тўғри овқатланиш тартиби”, “Соғлом ва аҳил оилада соғлом бола тарбияси”, “Китоб менинг дўстимдир”, Ёш оналар учун “Соғлом ўсгин болам”, “Қизларнинг жамоат жойларида ўзини тутиши, мулоқот маданиятига оид”, “Шахсий гигиенанинг инсон ҳаётида тутган ўрни”, “Интернет тармоғи дўстми ёки душман”, “Устоз ва мураббийлар куни”, Ўзбек тилига давлат мақоми берилганлиги муносабати билан, “ОИВ/ОИТС ва сил касалликлари ҳақида тушунчалар ва унинг олдини олиш”, “Зиддиятлар:уларни қандай қабул қилиш керак”, “Эрта турмушга чиқиш ва қариндош-уруғлар ўртасидаги никоҳларнинг салбий оқибатлари”, “Одам савдосидан сақланинг”, “Йигитлар билан мулоқот одоби”мавзусида тадбирлар ташкил этилган.

**Турли масалалар:**

1. Илмий, илмий-услубий ишларни нашрга тавсия этиш юзасидан Кенгаш котиби М.Мирзаев ахборот берди: Бугунги Кенгаш йиғилишига қуйидаги тадқиқот ишлари нашрга тавсия қилиш учун тақдим этилган.

*Ахборот-таълим технологиялари кафедрасидан:*

*И.Билолов* – “Педагогик дастурий воситалар ва педагогик вебдизайн” – ўқув қўлланма.

1. Диссертация мавзусини тасдиқлаш ҳамда илмий маслаҳатчи тайинлаш тўғрисида.

Ушбу масала юзасидан Илмий котиб М.Мирзаев “Табиий фанлар” кафедраси ассистент ўқитувчиси Шокиров Асроржон Муродовичнинг илмий фаолияти ҳақида қисқача ахборот бериб, диссертация мавзуси тайинлиги ҳамда илмий маслаҳатчининг бу борада розилик хати мавжудлигини билдириб ўтди.

Табиий фанлар кафедраси мудири, доцент С.Собиров ва К.Акбаровлар А.Шокиров “Ўзига-ўзи қушма бўлмаган ноклассик спектрал масалаларнинг сонли тадқиқоти” мавзусидаги фалсафа доктори (PhD) диссертацияси устида муваффақиятли иш олиб бораётганини таъкидлаб ўтди.

**Юқоридаги масалардан бўйича филиал Кенгаши**

**қ а р о р қ и л а д и :**

1. 1. Таълим сифатини назорат қилиш бўлим бошлиғи М.Тешабоевнинг   
    юқоридаги масала бўйича ахбороти маълумот учун қабул   
    қилинсин.
2. Филиалда Ўзбекистон Республикаси Президентининг 2018 йил   
    5 июндаги “Олий таълим муассасаларида таълим сифатини   
    ошириш ва уларнинг мамлакатда амалга оширилаётган кенг  
    қамровли ислоҳотларда фаол иштирокини таъминлаш бўйича  
    қўшимча чора-тадбирлар тўғрисида”ги ПҚ-3775-сонли   
    Қарорининг ижроси бўйича амалга оширилаётган ишлар   
    қониқарли деб топилсин.
3. Ўзбекистон Республикаси Президентининг 2018 йил 5 июндаги   
    ПҚ-3775-сонли қарорида белгиланган вазифалар ижросини ўз   
    вақтида белгиланган тартибда бажариш ҳамда амалиётга тадбиқ   
    қилиш вазифаси директор ўринбосарлари , факультет деканлари,   
    кафедра мудирлари, бўлим бошлиқларига юклатилсин (муддат:   
    доимий).
4. Мазкур қарор ижросининг назорати филиал директорига   
    топширилсин.
5. 1. Ўзбекистон Республикаси Президентининг 2019 йил 17 июндаги   
    “2019-2023 йилларда Мирзо Улуғбек номидаги Ўзбекистон  
    Миллий университетида талаб юқори бўлган малакали кадрлар  
    тайёрлаш тизимини тубдан такомиллаштириш ва илмий  
    салоҳиятни ривожлантириш чора-тадбирлари тўғрисида”ги ПҚ-   
    4358-сонли қарори ҳақида А.Расуловнинг ҳамда Ўзбекистон  
    Республикаси Президенти Администрациясида олий таълим ва  
    илм-фан соҳасида амалга оширилаётган ислоҳотлар ҳолатини   
    ўрганиш ҳақида оммавий ахборот воситаларида танқидий  
    мухокама қилишга бағишланган 2019.19.06 санали 5-сонли  
    мажлиси ҳақидаги Ш.Умаровнинг ахборотлари маълумот учун   
    қабул қилинсин.
6. 1. Текоммуникация технологиялари ва касб таълими факультети   
    декани Б.Толипов ҳамда Компьютер инжиниринги факультети   
    декани ахбороти маълумот учун қабул қилинсин.
7. Ўқув жараёнига оид камчиликларни факультет деканати ва кафедра мудирлари томонидан мунтазам равишда назоратга олиниб, бартараф этиш масалалари кўриб борилсин.

Масъул: факультет деканати ва кафедра мудирлари

1. 2019-2020 ўқув йилига изчил тайёргарлик кўриш ва таълим сифатини ошириш мақсадида кафедраларда фанлардан ўқув-услубий мажмуаларни янги ўқув йилига белгиланган талаб ва қоидалар асосида тайёрлаш мақсадида масъуллар белгилансин.

Масъул: кафедра мудирлари ва белгиланган масъул профессор-   
 ўқитувчилар.

1. Кафедра профессор-ўқитувчилари томонидан 2019-2020 ўқув йилида ўқув жараёнига оид меъёрий ҳужжатлар (журнал, рейтинг дафтарчаси, рейтинг қайдномаси, амалиёт дафтари ва бошқалар) даги мавжуд камчиликлар назоратга олиниб 3 кун муддатда баратараф этилсин, мавжуд камчиликларни бартараф этилганлиги ва жорий ўқув йили учун белгиланган шахсий иш режалари ижроси юзасидан жорий ўқув йили бўйича ҳар бир профессор-ўқитувчиларнинг ёзма ҳисоботлари кафедра мудири орқали факультет деканатига топширилсин.

Масъул: кафедра мудирлари ва профессор-ўқитувчилар.

1. Жорий йилнинг 25 июнь кунги Президент Администрацияси вакили А.Муталипов иштирокида ўтказилган йиғилиш, 2019 йилнинг 29 июнь куни Ўзбекистон Республикаси Бош вазирининг ижтимоий ривожлантириш масалалари бўйича ўринбосари А.Абдуҳакимов раислигида ўтказилган видеселектор йиғилиши ҳамда 2019 йилнинг 29 июнь куни Муҳаммад ал-Хоразмий номидаги Тошкент ахборот технологиялари университети ректори Т.Тешабоев раислигида бўлиб ўтган видеоселектор йиғилишида берилган топшириқлар ижроси юзасидан барча кафедраларда ўқув жараёнига оид аудиторияларни ва ёрдамчи хоналарни 2019-2020 ўқув йилига тайёргарлиги юзасидан 3 кун муддатда тайёр ҳолатга келтириш ва филиал Ишлар бошқармаси ходимлари иштирокида далолатнома асосида Ишлар бошқармасига топшириш ишлари амалга оширилсин. Масъул: кафедра мудирлари ва хоналар масъуллари .

IV. 1. Кафедра мудирлари Н.Қурбонов ҳамда Ш.Холматовларнинг ДАК   
 бўйича хисоботлари маъқуллансин.

1. ДАКнинг иш фаолияти қониқарли деб топилсин, айни вақтда,   
    аттестация ҳужжатларидаги баъзи бир жузъий камчилаклар 3 (уч)  
    кун давомида бартараф этилиши белгилаб қўйилсин. Масъуллар:  
    Н.Қурбонов, Ш.Холматов.
2. Мутахассислик кафедраси мудирларининг БМИ ва МД бўйича   
    хисоботлари маъқуллансин ҳамда ҳимояларини расмийлаштириш  
    3 (уч) кун ичида тугаллансин. Масъуллар: мутахассис кафедра  
    мудирлари.
3. 1. Илмий ишлар ва инновациялар бўйича директор ўринбосари   
    Ф.Мулайдиновни ахбороти маълумот учун қабул қилинсин.
4. Илмий ишлар, инновациялар ва илмий педагогик кадрлар  
    тайёрлаш бўлими (Б.Абдуллаев), Иқтидорли талабаларни илмий  
    фаолиятини ташкил этиш бўлими (Б.Джалилов) ва Халқаро  
    алоқалар бўлими (Н.Мамадалиев) фаолияти қониқарли деб  
    баҳолансин.
5. Давлат илмий техник дастурлари доирасида ишларни   
    жадаллаштириш чора-тадбирларини ишлаб чиқиб, амалиётга  
    тадбиқ этиш Илмий ишлар, инновациялар ва илмий педагогик   
    кадрлар тайёрлаш бўлими (Б.Абдуллаев) зиммасига юклатилсин.
6. Иқтидорли талабалар фаолиятини ривожлантириш чора-   
    тадбирларини ишлаб чиқиб, амалиётга тадбиқ этиш Иқтидорли   
    талабаларни илмий фаолиятини ташкил этиш бўлими   
    (Б.Джалилов) зиммасига юклатилсин.
7. Халқаро ҳамкорлик ишларини жадаллаштириш чора-   
    тадбирларини ишлаб чиқиб амалиётга тадбиқ этиш Халқаро   
    алоқалар бўлими (Н.Мамадалиев) зиммасига юклатилсин.
8. Факультет деканлари ва кафедра мудирлари томонидан Илмий   
    сектор соҳалари бўйича бажарилган ишлар ҳисоботини талаблар   
    даражасида шакллантириш, директор ўринбосари   
    Ф.Мулайдиновга топширилсин.
9. Мазкур қарорнинг ижросини таъминлаш Илмий ишлар ва   
    инновациялар бўйича директор ўринбосари Ф.Мулайдинов   
    зиммасига юклатилсин.

VI. 1. Ў ва ТИ бўйича директор ўринбосари в.б. Ш.Умаровнинг   
 юқоридаги масала бўйича ахбороти маълумот учун қабул   
 қилинсин.

2. Мониторинг ва ички назорат бўлими фаолияти қониқарли деб   
 топилсин.

3. Йўл қўйилган камчиликларни бартараф этиш мақсадида   
 мониторинг ва ички назорат бўлими томонидан филиал тизимида  
 ижро интизомини самарали ташкил қилиш бўйича комплекс чора   
 -тадбирлар режаси ишлаб чиқилсин.

4. Мазкур қарор ижросининг назорати Ў ва ТИ бўйича директор   
 ўринбосари в.б. Ш.Умаров зимасига юклатилсин.

VII. 1. Н.Ю.Мамасодиқованинг ҳисоботи маълумот учун қабул қилинсин   
 ҳамда қониқарли деб топилсин.

1. Илмий-тадқиқот ишлари бўйича изланишлар олиб бораётган   
    ТАТУ Фаргона филиали аёл профессор-ўқитувчилари қўллаб   
    қувватлансин ва уларга узлуксиз амалий ёрдамлар кўрсатилсин.

VIII./1. а) Ушбу масала бўйича М.Мирзаевнинг ахбороти маълумот учун   
 қабул қилинсин.

б) Қуйидаги илмий-услубий иш нашрга тавсия этилсин:

*Ахборот-таълим технологиялари кафедрасидан:*

*И.Билолов* – “Педагогик дастурий воситалар ва педагогик вебдизайн” – ўқув қўлланма.

VIII./2 а) Диссертация мавзусини тасдиқлаш ҳамда илмий маслаҳатчи  
 тайинлаш тўғрисидаги М.Мирзаевнинг ахбороти маълумот учун  
 қабул қилинсин.

б) “Табиий фанлар” кафедраси ассистент ўқитувчиси Шокиров Асроржон Муродовичнинг “Ўзига-ўзи қўшма бўлмаган ноклассик спектрал масалаларнинг сонли тадқиқоти” темасидаги диссертация (PhD) мавзуси тасдиқлансин, ушбу ишга илмий маслаҳатчи сифатида ФарДУ доценти, физика-математика фанлари номзоди Каримов Камолиддин Тўйчибоевич тайинлансин.

Кенгаш раиси: А.Расулов

Кенгаш котиби: М.Мирзаев